
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 22.10.2013               

PL-x  355         


AVIZ

asupra proiectului de Lege privind aprobarea Ordonanței Guvernului nr.32/2013 pentru modificarea și completarea Ordonanței Guvernului nr.4/2010 privind instituirea Infrastructurii naționale pentru informații spațiale în România

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind aprobarea Ordonanței Guvernului nr.32/2013 pentru modificarea și completarea Ordonanței Guvernului nr.4/2010 privind instituirea Infrastructurii naționale pentru informații spațiale în România,  trimis cu adresa   nr. PLx 355 din 7 octombrie 2013 şi înregistrat cu nr. 4c-11/1103 din  8 octombrie 2013.
Senatul, în calitate de primă Cameră sesizată, a adoptat proiectul de lege la data de 2 octombrie  2013. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră  decizionala.

Potrivit prevederilor art.61 din Regulamentul Camerei Deputaţilor, republicat, Comisia a dezbătut  iniţiativa legislativă  în şedinţa din  22 octombrie  2013.

Proiectul de  lege are ca obiect de reglementare modificarea  şi  completarea Ordonanţei Guvernului nr.4/2010 privind instituirea Infrastructurii naţionale pentru informaţii spaţiale în România, aprobată cu modificări şi completări prin Legea nr.190/2012, cu modificările şi  completările ulterioare, în  scopul îmbunătăţirii reglementării prin  care se transpune  Directiva 2007/2/CE a  Parlamentului European şi a Consiliului din 14 martie 2007 de  instituire a unei infrastructuri pentru informaţii spaţiale în Comunitatea Europeană (INSPIRE).
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.904 din 22 august 2013.

În urma dezbaterilor, cu unanimitate de voturi, s-a hotărât avizarea  favorabilă a proiectului de lege. 

În raport de obiectul şi conţinutul său,  proiectul de lege face parte din categoria legilor ordinare. 

               PREŞEDINTE,                                              SECRETAR,

             Bogdan Liviu CICĂ                        Theodor-Cătălin NICOLESCU
Consilier parlamentar,

